b'\n_START_ARTICLE_\nSellier & Bellot\n_START_SECTION_\nIstorija\n_START_PARAGRAPH_\nKompanij\xc4\x85 Sellier & Bellot 1825 m. \xc4\xafk\xc5\xabr\xc4\x97 pranc\xc5\xabz\xc5\xb3 prekybininkas Louis Sellier, kuris Austrijos imperatoriaus Franco I u\xc5\xbesakymu Prahoje \xc4\x97m\xc4\x97 gaminti atskir\xc4\x85sias kapsules. Prie Sellier netrukus prisijung\xc4\x97 jo kra\xc5\xa1tietis Jean Maria Nicolaus Bellot, kuris netrukus sustiprino kompanij\xc4\x85._NEWLINE_Sellier & Bellot gaminiai netrukus \xc4\xafsitvirtino tiek Europoje, tiek kitur. 1830 m. kompanija pagamino daugiau kaip 60 milijon\xc5\xb3 atskir\xc5\xb3j\xc5\xb3 kapsuli\xc5\xb3, o 1837 m. - net 156 milijonus._NEWLINE_1829 m. atidaryta pagalbin\xc4\x97 gamyklas Sch\xc5\x91nebeck mieste (Vokietija)._NEWLINE_1870 m. prad\xc4\x97ta \xc5\xa1ovini\xc5\xb3 gamyba. Imta gaminti Flobert\xe2\x80\x98o \xc5\xa1oninio d\xc5\xab\xc5\xbeio, Lefaucheux (Lefo\xc5\xa1e) smaiginius ir pirmuosius centrinio d\xc5\xab\xc5\xbeio \xc5\xa1ovinius. PO keleto met\xc5\xb3 metin\xc4\x97 \xc5\xa1ovini\xc5\xb3 gamyba pasiek\xc4\x97 10 milijon\xc5\xb3 \xc5\xa1ovini\xc5\xb3._NEWLINE_1884 m. atidaryta gamykla Rygoje, \xc4\x97musi gaminti kapsules Rusijai ir Skandinavijai. _NEWLINE_1895 m. imta gaminti med\xc5\xbeioklini\xc5\xb3 \xc5\xa1ovini\xc5\xb3 t\xc5\xabteles, o kiek v\xc4\x97liau - ir med\xc5\xbeioklinius \xc5\xa1ovinius. _NEWLINE_1914-1918 m. komercini\xc5\xb3 \xc5\xa1audmen\xc5\xb3 gamyba apribota, visi paj\xc4\x97gumai naudojami gaminto karinius \xc5\xa1autuv\xc5\xb3 ir pistolet\xc5\xb3 \xc5\xa1ovinius. Buvo sukurtas ir paleistas \xc4\xaf serijin\xc4\x99 gamyb\xc4\x85 9 mm Steyr \xc5\xa1ovinys.  _NEWLINE_Po 1918 m., kai buvo sukurta \xc4\x8cekoslovakija, kompanija tapo pagrindiniu pistolet\xc5\xb3 \xc5\xa1ovini\xc5\xb3 tiek\xc4\x97ju \xc4\x8cekoslovakijos armijai ir policijai. Buvo i\xc5\xa1pl\xc4\x97sta \xc5\xa1ovini\xc5\xb3 sportiniam \xc5\xa1audymui ir med\xc5\xbeioklei gamyba. Kompanija \xc4\xafsibrov\xc4\x97 \xc4\xaf Azijos ir Piet\xc5\xb3 Afrikos rinkas. _NEWLINE_Pasinaudodama vykdomojo direktoriaus Blechta i\xc5\xa1radimu, kompanija tapo vienintele sidabro azido gamintoja pasaulyje. D\xc4\x97l to labai padid\xc4\x97jo pramonini\xc5\xb3 detonatori\xc5\xb3 gamyba._NEWLINE_1936 m. kompanija persik\xc4\x97l\xc4\x97 \xc4\xaf Vla\xc5\xa1im\xc4\x85, kur toliau pl\xc4\x97t\xc4\x97 gamyb\xc4\x85._NEWLINE_1945 m. kompanija buvo nacionalizuota. Buvo nutarta \xc4\xafvesti valstyb\xc4\x97s monopolij\xc4\x85 karini\xc5\xb3 ir komercini\xc5\xb3 \xc5\xa1audmen\xc5\xb3 gamyboje, kas paspartino kompanijos vystym\xc4\x85. \xc5\xa0ovini\xc5\xb3 komerciniam pardavimui gamyba prapl\xc4\x97sta iki 40 \xc5\xa1autuv\xc5\xb3, 10 pistolet\xc5\xb3 ir 20 revolveri\xc5\xb3 \xc5\xa1ovini\xc5\xb3 tip\xc5\xb3. Apie 70% produkcijos buvo eksportuojama. Prad\xc4\x97ta 7,62\xc3\x9745 mm, 7,62\xc3\x9739 mm ir 7,62\xc3\x9754 mm R \xc5\xa1ovini\xc5\xb3, skirt\xc5\xb3 \xc4\x8cekoslovakijos armijai, gamyba._NEWLINE_1965 m. prad\xc4\x97ta pakavimo ma\xc5\xa1in\xc5\xb3 gamyba, kuria u\xc5\xbesi\xc4\x97m\xc4\x97 dukterin\xc4\x97 kompanija Sellier & Bellot, stroje Ltd.. _NEWLINE_1992 m. kompanija i\xc5\xa1 valstybin\xc4\x97s transformuota \xc4\xaf akcin\xc4\x99 bendrov\xc4\x99 Sellier & Bellot JSC. Kompanijos akcininkai yra fiziniai ir juridiniai asmenys i\xc5\xa1 \xc4\x8cekijos. Dal\xc4\xaf akcij\xc5\xb3 turi kompanijos darbuotojai._NEWLINE_Beveik 70% produkcijos \xc4\xaf daugiau kaip 70 \xc5\xa1ali\xc5\xb3 eksportuoja dukterin\xc4\x97 kompanija Sellier & Bellot Trade JSC.'